b'\n_START_ARTICLE_\nComuna Mo\xc8\x9bca, Ia\xc8\x99i\n_START_SECTION_\nA\xc8\x99ezare\n_START_PARAGRAPH_\nComuna se afl\xc4\x83 la marginea de nord-vest a jude\xc8\x9bului, la limita cu jude\xc8\x9bul Neam\xc8\x9b, pe malul st\xc3\xa2ng al r\xc3\xa2ului Moldova. Este str\xc4\x83b\xc4\x83tut\xc4\x83 de \xc8\x99oseaua na\xc8\x9bional\xc4\x83 DN2, care leag\xc4\x83 Romanul de Suceava. La Mo\xc8\x9bca, din acest drum se ramific\xc4\x83 \xc8\x99oseaua na\xc8\x9bional\xc4\x83 DN28A, care duce la Pa\xc8\x99cani \xc8\x99i T\xc3\xa2rgu Frumos (unde se termin\xc4\x83 \xc3\xaen DN28).\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Mo\xc8\x9bca se ridic\xc4\x83 la 4.939 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 5.089\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (83,66%), cu o minoritate de romi (11,44%). Pentru 4,82% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (93,04%). Pentru 4,82% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nIstorie\n_START_PARAGRAPH_\nLa sf\xc3\xa2r\xc8\x99itul secolului al XIX-lea, comuna nu exista, cele dou\xc4\x83 sate componente ale ei f\xc4\x83c\xc3\xa2nd parte din comuna Criste\xc8\x99ti aflat\xc4\x83 \xc3\xaen jude\xc8\x9bul Suceava. Ea a luat fiin\xc8\x9b\xc4\x83 \xc3\xaen 1931, prin separarea celor dou\xc4\x83 sate, pe teritoriul a ceea ce a devenit jude\xc8\x9bul Baia._NEWLINE_\xc3\x8en 1950, comuna a trecut \xc3\xaen administrarea raionului Pa\xc8\x99cani din regiunea Ia\xc8\x99i, iar \xc3\xaen 1968 a trecut la jude\xc8\x9bul Ia\xc8\x99i.\n_START_SECTION_\nMonumente istorice\n_START_PARAGRAPH_\nSingurul obiectiv din comuna Mo\xc8\x9bca inclus \xc3\xaen lista monumentelor istorice din jude\xc8\x9bul Ia\xc8\x99i ca monument de interes local este situl arheologic de la \xe2\x80\x9eSili\xc8\x99te\xe2\x80\x9d (la circa 200\xc2\xa0m sud-vest de satul Mo\xc8\x9bca, unde s-a identificat vechea vatr\xc4\x83 a satului, dat\xc3\xa2nd din prima jum\xc4\x83tate a secolului al XIV-lea\xe2\x80\x93secolul al XVII-lea.'